আইএসএল-এর জন্যই এখন কঠোর অনুশীলনে মগ্ন চিডি এডে। এতদিন কেন আইএসএল-এ খেলেননি, তা-ও খোলসা করে জানিয়েছেন নাইজেরীয় তারকা। তাঁর বক্তব্য, ‘‘ইস্টবেঙ্গল থেকে চলে যাওয়ার পর মালয়েশিয়ার কেডা এফসির ভাল অফার ছিল। সেখানে থাকার সময়ে আইএসএল নিয়ে খুঁটিনাটি খবর রাখতাম। চেন্নাইয়ান এফসি’কে প্রথম থেকেই সমর্থন করতাম। ওদের মাতেরাজ্জির মত বিখ্যাত ফুটবলার কাম ম্যানেজার রয়েছেন। দূর থেকে মনে হয়েছে ওঁর ম্যান ম্যানেজমেন্ট স্কিলটা দারুণ।’’